Broj: 711-I-1347-Pp-208-22/23-02-19

Zagreb, 6. lipnja 2023.

**EMIL PRISKIĆ**

**zamjenik gradonačelnika Grada Opatije do 03. lipnja 2021.g.**

**Predmet: EMIL PRISKIĆ, zamjenik gradonačelnika Grada Opatije do 03. lipnja 2021.g.**

* *Obavijest, dostavlja se*

Sukladno odredbi članka 32. stavka 1. podstavka 1. i članka 41. stavka 5. Zakona o sprječavanju sukoba interesa („Narodne novine“, broj 143/21. u daljnjem tekstu: ZSSI), obavještavamo Vas da Povjerenstvo za odlučivanje o sukobu interesa (u daljnjem tekstu: Povjerenstvo) odlukom od dana 6. lipnja 2023. u odnosu na Vas **utvrdilo kako nije ovlašteno pokrenuti postupak** vezano za moguću povredu odredbi ZSSI-a.

Naime, Povjerenstvo je dana 04. travnja 2022.g. temeljem neanonimne prijave otvorilo predmet protiv obveznika Emila Priskića, zamjenika gradonačelnika Grada Opatije, koji se vodi pod brojem Pp-208/22. U prijavi se u bitnome iznose okolnosti navodnog obavljanja poslova upravljanja obrtom, za što je primao naknadu, uz istodobno ostvarivanje naknade plaće od Grada Opatije tijekom razdoblja od šest mjeseci nakon prestanka mandata zamjenika gradonačelnika.

Člankom 41. stavkom 1. ZSSI-a propisano je da Povjerenstvo može pokrenuti postupak po službenoj dužnosti te povodom vjerodostojne i osnovane prijave o mogućoj povredi toga Zakona.

Sukladno članku 41. stavku 5. ZSSI-a Povjerenstvo nije ovlašteno pokrenuti postupak protiv obveznika nakon proteka 18 mjeseci od dana prestanka obnašanja dužnosti.

Uvidom u Registar obveznika kojeg Povjerenstvo ustrojava i vodi, utvrđeno je da je obveznik prestao obnašati dužnost zamjenika gradonačelnika Grada Opatije dana 03. lipnja 2021.g., te da od tada ne obnaša niti jednu drugu dužnost u smislu članka 3. stavaka 1. i 2. ZSSI-a temeljem koje bi bio smatran obveznikom ZSSI-a.

Slijedom navedenog, a s obzirom da Povjerenstvo nije vezano za navode iz predmetne prijave odlučivalo o ispunjenju pretpostavki za pokretanje postupka u razdoblju do isteka 18 mjeseci od dana prestanka obnašanja dužnosti zamjenika gradonačelnika Grada Opatije, odnosno do zaključno 3. prosinca 2022., Povjerenstvo temeljem odredbe članka 41. stavka 5. ZSSI-a nije ovlašteno odlučivati o pokretanju postupka protiv obveznika.

PREDSJEDNICA POVJERENSTVA

 Aleksandra Jozić-Ileković, dipl. iur.

Dostaviti:

1. Obveznik Emil Priskić, osobnom dostavom
2. Podnositelju prijave na znanje
3. Objava na internetskoj stranici Povjerenstva nakon dostave obvezniku
4. Pismohrana